**TIRGUS IZPĒTE**

**“Monitoringa novērojumu veikšana vides stāvokļa novērtēšanai**

**Balvu novada Kubulu pagasta rekultivētajā atkritumu izgāztuvē “Pērkoni””**

**(ID Nr. BNP TI 2025/42)**

1. **Informācija par pasūtītāju:**

|  |  |
| --- | --- |
| Pasūtītājs | **Balvu novada pašvaldība** |
| Reģistrācijas numurs | 90009115622 |
| Adrese, e-pasta adrese | Bērzpils iela 1A, Balvi, Balvu nov., LV-4501 dome@balvi.lv  |
| Pasūtītājs, kura vajadzībām tiek veikta tirgus izpēte | **Balvu apvienības pārvalde**Reģ.Nr.50900038671,Bērzpils iela 1A, Balvi, Balvu nov., LV-4501 |
| Kontaktpersona saistībā ar tirgus izpētes priekšmetu | Balvu apvienības pārvaldes vadītājs Artūrs Luksts,mob.29138702  |
| Kontaktpersona saistībā ar piedāvājuma sagatavošanu/ iesniegšanu | Balvu novada Centrālās pārvaldes Iepirkumu nodaļas iepirkumu speciāliste Antra Keisele, mob.20203715,e-pasts: antra.keisele@balvi.lv  |
| Pasūtītāja darba laiks | pirmdienās, otrdienās un trešdienās 08.30-17.00;ceturtdienās 08.30-18.00;piektdienās 08.30-16.00 |

1. **Tirgus izpētes priekšmets:**
	1. Monitoringa novērojumu veikšana vides stāvokļa novērtēšanai Balvu novada Kubulu pagasta rekultivētajā atkritumu izgāztuvē “Pērkoni”, atbilstoši Tehniskajai specifikācijai (skat. 1.pielikumu).
	2. Pretendents nevar iesniegt piedāvājuma variantus.
	3. CPV kods: 90733700-1 (Gruntsūdens piesārņojuma monitoringa vai kontroles pakalpojumi).
2. **Piedāvājuma izvēles kritērijs:** prasībām atbilstošs piedāvājums ar zemāko cenu.
3. **Līguma izpildes vieta:** rekultivētā atkritumu izgāztuve “Pērkoni”, Kubulu pag., Balvu nov.
4. **Līguma izpildes termiņš:** līdz 2025.gada 30.septembrim.
5. **Līgumcena:**
	1. piedāvājuma cenā jābūt iekļautiem visiem ar tirgus izpētes līguma izpildi saistītiem izdevumiem, t.sk., nodokļiem, nodevām, administratīvajām izmaksām, transporta izdevumiem, iespējamiem sadārdzinājumiem u.c. cenu izmaiņām, kā arī tādām izmaksām, kas nav minētas, bet bez kurām nebūtu iespējama kvalitatīva un normatīvajiem aktiem atbilstoša līguma izpilde. Piedāvātā cena ir nemainīga visu līguma darbības laiku.
	2. līgumcena ir kopējā samaksa par tirgus izpētes līguma izpildi, kurā ietverti visi piemērojamie nodokļi, izņemot pievienotās vērtības nodokli.
6. **Apmaksas nosacījumi:**
	1. 30 (trīsdesmit) dienu laikā pēc pilnīgas līgumsaistību izpildes, nodošanas-pieņemšanas akta parakstīšanas un strukturēta elektroniskā rēķina saņemšanas pasūtītāja, kura vajadzībām tiek veikta tirgus izpēte, e-Adresē.
	2. Līguma darbības laikā apmaksas kārtība nevar tikt mainīta.
7. **Piedāvājuma derīguma termiņš:** vismaz 30 (trīsdesmit) dienas pēc piedāvājumu iesniegšanas beigu termiņa.
8. **Prasības pretendentam:**
	1. Pretendentam (juridiskai personai) jābūt reģistrētam LR Uzņēmumu reģistrā vai līdzvērtīgā reģistrā ārvalstīs. Informācija tiks pārbaudīta LR Uzņēmumu reģistra tīmekļvietnē <https://www.ur.gov.lv/lv/> .
	2. Pretendentam ir izsniegta Valsts vides dienesta (VVD) Zemes dzīļu izmantošanas licence zemes dzīļu monitoringa sistēmas izveidei un monitoringa veikšanai. Informācija tiks pārbaudīta VVD reģistra tīmekļvietnē <https://registri.vvd.gov.lv/izsniegtas-atlaujas-un-licences/atlauju-un-licencu-mekletajs/> .
	3. Piedāvājums jāparaksta paraksttiesīgai personai.
	4. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Latvijā reģistrētām vai pastāvīgi dzīvojošām personām dokuments nav jāiesniedz – pretendentu izslēgšanas noteikumi tiks pārbaudīti SIA “LURSOFT” tīmekļvietnes [www.lursoft.lv](http://www.lursoft.lv) datu bāzes sadaļā “AML izziņa”. Pārbaude tiek veikta tikai pretendentam, kuram tiks piešķirtas līguma slēgšanas tiesības.
9. **Iesniedzamie dokumenti:**
	1. Finanšu/ Tehniskais piedāvājums (skat. 2.pielikumu).
	2. Ja piedāvājumu paraksta pilnvarota persona – piedāvājumam jāpievieno šīs personas pilnvarošanas dokumenta kopija.
	3. Ārvalstīs reģistrētām personām:
		1. ja pretendents ir reģistrēts līdzvērtīgā uzņēmumu vai saimnieciskās darbības veicēju reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija vai ārvalstu pretendents reģistrāciju var apliecināt arī norādot publiski pieejamu reģistru, kur pasūtītājs var pārliecināties par pretendenta reģistrācijas faktu.
		2. par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem ārvalstu uzņēmumam jāiesniedz:
* attiecīgas ārvalstu iestādes izziņa par valdes/ padomes sastāvu;
* pretendenta apliecinājums, ka izziņā norādītā informācija joprojām ir aktuāla.
1. **Piedāvājuma iesniegšanas datums, laiks, vieta, veids:**
	1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **20.06.2025. plkst.13.00**.
	2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501**.
	3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz 11.1.punktā norādītajam piedāvājumu iesniegšanas termiņam.
	4. Sūtot elektroniski, pieteikums jāparaksta ar drošu elektronisko parakstu un jānosūta uz e-pasta adresi: dome@balvi.lv , vēstules tēmā norādot: *“Piedāvājums tirgus izpētei ar ID Nr. BNP TI 2025/42”*.
	5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:
* pretendenta nosaukumu un adresi;
* pasūtītāja nosaukums un adresi;
* atzīme ar norādi: Tirgus izpētei *“Monitoringa novērojumu veikšana vides stāvokļa novērtēšanai Balvu novada Kubulu pagasta rekultivētajā atkritumu izgāztuvē “Pērkoni””, ID Nr. BNP TI 2025/42. Neatvērt līdz 20.06.2025. plkst.13.00”*.
1. **Tirgus izpētes tiek veikta cita pasūtītāja vajadzībām:** līgumu slēdz Balvu apvienības pārvalde.
2. **Papildu informācija:**
	1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.
	2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:
		1. pagarina piedāvājumu iesniegšanas termiņu;
		2. atkārtoti pagarina piedāvājumu iesniegšanas termiņu un papildus nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;
		3. trešo reizi pagarina piedāvājumu iesniegšanas termiņu un papildus ievieto tirgus izpētes publikāciju iepirkumu atbalsta tīmekļvietnē Iepirkumi.lv <https://www.iepirkumi.lv/> .
	3. Pasūtītājam nav pienākums veikt pilnīgi visas 13.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 13.2.punkta apakšpunktos norādītās darbības.
	4. Ja pasūtītājam, secīgi veicot 13.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz tirgus izpētes līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.
	5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.
	6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos/ dokumentos un rīkot jaunu tirgus izpēti.
	7. Ja izraudzītais pretendents atsakās slēgt tirgus izpētes līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu/ augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.
	8. Pasūtītājs ir tiesīgs neslēgt tirgus izpētes līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts tirgus izpētes līgums.
	9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigt bez rezultāta.
	10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.
	11. Par jebkuru informāciju, kas ir konfidenciāla, pretendentam jābūt īpašai norādei.
	12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.
3. **Rezultātu paziņošana:**
	1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:
	2. ievieto informāciju Balvu novada pašvaldības tīmekļvietnes <http://www.balvi.lv/> sadaļā “Tirgus izpēte” (ja par to sākotnēji ir bijis ievietots paziņojums), norādot vismaz šādu informāciju:
* tirgus izpētes rezultātu publicēšanas datumu;
* pretendenta, kuram piešķirtas līguma slēgšanas tiesības, vārdu, uzvārdu/ nosaukumu, Reģ.Nr.;
* līgumcenu bez PVN;
* ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.
	1. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:
* visus tirgus izpētes pretendentus, un to piedāvātās cenas bez PVN;
* tirgus izpētes uzvarētāju;
* tikai noraidītajam pretendentam – noraidīšanas iemeslu.
1. **Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1. Tehniskā specifikācija;
2. Finanšu/ Tehniskais piedāvājums

1.pielikums

Tirgus izpētei

“Monitoringa novērojumu veikšana vides stāvokļa novērtēšanai

Balvu novada Kubulu pagasta rekultivētajā atkritumu izgāztuvē “Pērkoni””

(ID Nr. BNP TI 2025/42)

**TEHNISKĀ SPECIFIKĀCIJA**

**“Monitoringa novērojumu veikšana vides stāvokļa novērtēšanai**

**Balvu novada Kubulu pagasta rekultivētajā atkritumu izgāztuvē “Pērkoni””**

**(ID Nr. BNP TI 2025/42)**

**Darba mērķis:** veikt gruntsūdens monitoringu vides stāvokļa novērtēšanai (turpmāk – Pakalpojums) rekultivētajā atkritumu izgāztuvē “Pērkoni”.

**Prasības:**

1. Pakalpojumu sniegt atbilstoši pasūtītāja, kura vajadzībām veikta tirgus izpēte, normatīvo aktu un tehniskajā specifikācijā noteikto darba uzdevumu prasībām.

2. Ievērot Latvijas Republikā spēkā esošās drošības tehnikas, darba aizsardzības, vides aizsardzības un citus normatīvo aktu prasības, kas attiecināmas uz Pakalpojuma izpildi.

3. Pakalpojumu sniegt ar savu darbaspēku, tehniku, iekārtām, materiāliem un citiem nepieciešamajiem resursiem.

4. Informēt pasūtītāja, kura vajadzībām veikta tirgus izpēte, pārstāvi par pakalpojuma sniegšanas uzsākšanu, vismaz, 3 (trīs) darba dienas pirms darbu veikšanas.

5. Nodrošināt, ka paraugu ņemšana un procesa parametru mērījumi tiek veikti, izmantojot metodes, kas nodrošina, ka iegūtie dati ir ticami, reprezentatīvi un salīdzināmi.

6. Nodrošināt, ka testēšanā izmantojamās analītiskās metodes detektēšanas robeža ir vienāda vai mazāka par normatīvajos aktos noteikto analizējamā parametra mērķlielumu, vai, ja tāds nav noteikts, robežlielumu.

**Lauka apstākļos un laboratorijā nepieciešams noteikt:**

* Hlorīdjonus (Cl), mg/L;
* Kopējo fosforu (Pkop), mg P/L;
* Kopējo slāpekli (Nkop), N/L;
* Kīmisko skābekļa patēriņu (ĶSP), mg/L;
* Amonija jonus (NH4), mg/L;
* Bioloģisko skābekļa patēriņu (BSP5), mgO2/L;
* Boru (B), mg/L;
* Cinku (Zn), µg/L;
* Kopējo dzelzi (Fe), mg/L;
* Dzīvsudrabu (Hg), µg/L;
* Elektrovadīstpēju (EVS) 20ºC, µS/cm;
* Fenolu indeksu, mg/L;
* Hromu (Cr), µg/L;
* Kadmiju (Cd), µg/L;
* Kobaltu (Co), µg/L;
* Sausnu, mg/L;
* Mangānu (Mn), mg/L;
* Nitrātu jonus (NO3), mg/L;
* Nitrītu jonus(NO2), mg/L;
* Permanganāta indeksu (oksidējamība (KMnO4)), mg/L;
* Vides reakciju (pH) 20ºC, pH vien.;
* Sulfātus (SO4), mg/L;
* Svinu (Pb), µg/L;
* Varu (Cu), µg/L;
* Kopējos naftas produktus, mg/L;
* Gruntsūdens krāsu, smaku, temperatūru.

**Nododamo darbu apjoms:**

1. Iegūtos izpētes datus un rezultātus apkopot pārskatā, ko iesniegt izvērtēšanai Valsts vides dienesta Latgales reģionālās vides pārvaldei.
2. Monitoringa darbu pārskatā, kā minimums, ietver šādu informāciju:
* teritorijas vispārīgs raksturojums, ģeoloģiskā uzbūve un hidroģeoloģiskie apstākļi;
* monitoringa darbu metodika un apjomi;
* veikto analīžu rezultātu interpretācija – vides situācijas raksturojums, aprakstot mērījumu vērtības, pieļaujamās mērījumu vērtības un vai tās ir pārsniegtas saskaņā ar spēkā esošajiem Latvijas Republikas normatīvo aktu nosacījumiem, norādot piesārņojuma parametrus un izplatību. Ja tiek novēroti vides kvalitātes normatīvu pārsniegumi, skaidrot iemeslu, sniegt rekomendācijas par pasākumiem, kas novērstu turpmāku vides kvalitātes pasliktināšanos;
* veikto analīžu rezultāts (testēšanas pārskats);
* monitoringa tīkla novērtējums;
* secinājumi un ieteikumi.
1. Izpildītājs iesniedz pasūtītājam, kura vajadzībām veikta tirgus izpēte, Valsts vides dienesta Latgales reģionālās vides pārvaldes akceptētu vides kvalitātes monitoringa pārskatu ar visiem sagatavotajiem materiāliem (pielikumiem) – 1 eksemplārā papīra formā un 1 komplekts digitālā datu nesējā.

2.pielikums

Tirgus izpētei

“Monitoringa novērojumu veikšana vides stāvokļa novērtēšanai

Balvu novada Kubulu pagasta rekultivētajā atkritumu izgāztuvē “Pērkoni””

(ID Nr. BNP TI 2025/42)

**FINANŠU/ TEHNISKAIS PIEDĀVĀJUMS**

**“Monitoringa novērojumu veikšana vides stāvokļa novērtēšanai**

**Balvu novada Kubulu pagasta rekultivētajā atkritumu izgāztuvē “Pērkoni””**

**(ID Nr. BNP TI 2025/42)**

**Skat. datni “2\_pielikums\_Fin\_Tehn\_piedavaajums\_Monitorings\_Peerkoni”**